Vuk sa Prokletija
<s>Vuk sa Prokletija () je jugoslovenski igrani film snimljen na albanskom jeziku 1968. godine u režiji Miomira Stamenkovića.</s><s>Naslovni lik, koga tumači Ljuba Tadić, je Uka, stari Albanac koji živi na Prokletijama, planinama na kosovsko-albanskoj granici i koji se tokom Drugog svetskog rata suočava sa time da mu je sin-jedinac Džahid (koga glumi Josif Tatić) postao saradnik italijanskih fašističkih okupatora i učestvuje u njihovim zločinima nad narodom.</s><s>Radnja prikazuje kako se Uka, vođen drevnim običajima i sopstvenim poimanjem časti, odlučuje suprostaviti sinu.</s><s>Vuk sa Prokletija, nastao u produkciji studija Kosovafilm sa sedištem u Prištini, se ponekad navodi kao prvo celovečernje ostvarenje kosovske kinematografije.</s>

<s>Kratak sadržaj</s>

<s>Rat se uvukao i u bespuće Prokletija, čije vrhove pokrivaju večite magle.</s><s>U divljini, ljudi su vekovima stvarali svoje nepisane zakone.</s><s>Reč bratstvo, poštenje donoslili su smrt onome koji ih prekrši.</s><s>Rat nije poznavao njihove običaje...</s>

<s>Vuk sa Prokletija posekao je dva jablana.</s><s>Ostao je još najmlađi Džahid.</s><s>Sa školovanja u Italiji vratio se uglednom i bogatom Faud-begu kod koga je proveo detinjstvo.</s><s>Faud-beg je prešao na stranu italijanskih okupatora i uspeo da mladog Džahida uvuče u svoje mreže i postavi ga za šefa policije.</s><s>Vuk sa svojim ljudima silazi sa planine i dolazi pred kuću Faud-bega.</s><s>Njegov susret sa sinom pretvara se u otvoren sukob i Vuku je jasno da je zakasnio...</s>

<s>Uveren da se bori za pravednu osvetu svoje braće, krv za krv, Džahid sprovodi odmazdu i pod njegovim vođstvom besni bratoubilački rat, prve žrtve su njegovi školski drugovi, njegova prva ljubav...</s>

<s>Streljanja, ubistva, paljevine sela.</s><s>Džahid je prekršio zakone zavičaja, koje su pisali vekovima...</s>

<s>Uloge</s>

<s>Nagrade 
 Pula: 
 Zlatna arena za ulogu – Ljuba Tadić, 
 specijalna diploma za režiju i 
 Prva nagrada publike „Jelen“
 Niš: 
 Specijalna nagrada za ulogu – Darko Damevski
 Priština: 
 Nagrada za ulogu – Ljuba Tadić</s>

<s>Reference</s>

<s>Spoljašnje veze</s>

<s>Jugoslavenski filmovi
Dramski filmovi
Partizanski filmovi
Authority control 2</s>

